ddrg/super_eurlex huggingface dataset:
Läpinäkyvyysilmoitus on sisällytettävä jokaiseen poliittiseen mainokseen tai sen on oltava tällaisen mainoksen kautta helposti saatavilla, ja siihen on sisällyttävä seuraavat tiedot: (a) rahoittajan henkilöllisyys ja yhteystiedot; (b) ajanjakso, jona poliittinen mainos on tarkoitus julkaista ja levittää; (c) muun muassa 6 artiklan 3 kohdan mukaisesti saatujen tietojen pohjalta tiedot yhteenlasketuista käytetyistä rahamääristä tai muista sellaisista eduista, jotka on saatu osittaisena tai kokonaisena vastineena kyseisen mainoksen ja tapauksen mukaan poliittisen mainoskampanjan laadinnasta, sijoittelusta, edistämisestä, julkaisemisesta ja levittämisestä, sekä niiden lähteet; (d) soveltuvin osin maininta vaaleista tai kansanäänestyksistä, joihin mainos liittyy; (e) soveltuvin osin linkit verkossa oleviin mainosrekistereihin; (f) tiedot siitä, kuinka 9 artiklan 1 kohdassa säädettyjä mekanismeja käytetään. (g) Läpinäkyvyysilmoitukseen sisällytettävät tiedot on annettava käyttäen liitteessä I vahvistettuja erityisiä tietokenttiä.

Läpinäkyvyysilmoitus on sisällytettävä jokaiseen verkossa olevaan ja verkon ulkopuoliseen poliittiseen mainokseen tai sen on oltava tällaisen mainoksen kautta helposti saatavilla, ja siihen on sisällyttävä seuraavat tiedot: (a) rahoittajan henkilöllisyys ja yhteystiedot; (b) ajanjakso, jona poliittinen mainos on tarkoitus julkaista ja levittää; (c) muun muassa 6 artiklan 3 kohdan mukaisesti saatujen tietojen pohjalta tiedot yhteenlasketuista käytetyistä rahamääristä tai muista sellaisista eduista, jotka on saatu osittaisena tai kokonaisena vastineena kyseisen mainoksen ja tapauksen mukaan poliittisen mainoskampanjan laadinnasta, sijoittelusta, edistämisestä, julkaisemisesta ja levittämisestä, sekä niiden lähteet; (d) soveltuvin osin maininta vaaleista tai kansanäänestyksistä, joihin mainos liittyy; (e) soveltuvin osin linkit verkossa oleviin mainosrekistereihin; (f) tiedot siitä, kuinka 9 artiklan 1 kohdassa säädettyjä mekanismeja käytetään. (g) Läpinäkyvyysilmoitukseen sisällytettävät tiedot on annettava käyttäen liitteessä I vahvistettuja erityisiä tietokenttiä.
26.

korostaa, että hallinnon hajauttamiseen ja aluekehitykseen liittyvät Ukrainan uudistukset ovat edistäneet merkittävästi paikallisdemokratian lujittumista, vahvistaneet itsehallintoa ja maan paikallisyhteisöjen yleistä selviytymiskykyä. Uudistukset on toteutettu Euroopan unionin alue- ja paikallisviranomaisten ja niiden järjestöjen merkittävällä tuella, jota on annettu muun muassa ”U-LEAD with Europe” -ohjelman kautta, sekä kohdennetulla tuella, jota AK on antanut Ukraina-erityistyöryhmänsä ja vertaisyhteistyön puitteissa. Hallinnon hajauttamista koskevien uudistusten onnistuminen on tuonut Ukrainaa lähemmäs Euroopan unionia sekä eurooppalaisia vapauden, demokratian ja oikeusvaltion arvoja.
40.

on tyytyväinen siihen, että komissio nostaa lasten syövät huomion kohteeksi, mutta toteaa, että on keskityttävä myös ikäihmisten syöpiin, joilla on niin ikään omat erityispiirteensä samoin kuin lasten syövillä. Komitea huomauttaa, että EU:n syöväntorjuntasuunnitelmaa on täydennettävä aloitteilla, joilla edistetään laatuvarmennettujen seurantarekistereiden kehittämistä EU:n jäsenvaltioissa ja varmistetaan, että Euroopan lääkeviraston (EMA) kaltaisilla valvontaviranomaisilla on mahdollisuus saada jatkuvasti tietoa lääkkeiden vaikutuksista ja sivuvaikutuksista.
Viiteasiakirjat:

Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Uudistettu kumppanuus eteläisten naapurimaiden kanssa – Uusi Välimeren alueen toimintaohjelma JOIN(2021) 2 final {SWD(2021) 23 final} Yhteinen valmisteluasiakirja – Renewed Partnership with the Southern Neighbourhood Economic and Investment Plan for the Southern Neighbours – Accompanying the document Joint Communication to the European Parliament, the Council, the European Economic and Social Committee and the Committee of the Regions – Renewed partnership with the Southern Neighbourhood – A new Agenda for the Mediterranean JOIN(2021) 2 final {SWD(2021) 23 final}
19.

huomauttaa, että perusparannusaallon toteuttamiseksi komission ja jäsenvaltioiden on tuettava merkittävällä tavalla rakennusalaa, jota kriisi on ravistellut voimakkaasti ja jolla toimivat yritykset ovat usein pienehköjä eivätkä kaikissa tapauksissa kykene tarjoamaan haluttuja tuotteita ja palveluita. Rakennusteollisuutta on kokonaisuudessaan autettava korjaamaan tietojen, taitojen ja teknologian alalla olevat puutteet ja on edistettävä uusien, tulevaisuudenkestävien yritysten perustamista. Komitea muistuttaa, että tarvittava siirtymä kiertotalouteen ja paikkalähtöisyyteen perustuvaan lähestymistapaan, jonka tarkoituksena on turvata työllisyys ja varmistaa työvoiman asteittainen rakenneuudistus, edellyttää vakaita tukimekanismeja, jotta voidaan varmistaa toiminnan jatkuvuus, välttää kuplien syntyminen ja mahdollistaa osaamisen kehittäminen keskipitkällä ja pitkällä aikavälillä kautta koko EU:n.
45.

korostaa, että tuottajilla on tärkeä rooli siirryttäessä kohti kiertotaloutta. Näiden on kehitettävä tuotteita, joiden vaikutus planeettaamme on mahdollisimman vähäinen, ja vältettävä mahdollisuuksien mukaan fossiilisten ensiömateriaalien käyttöä raaka-aineina niiden tuotantoprosesseissa. Myös julkisella vallalla on oma vastuunsa kannustavista toimista, reunaehtojen asettamisesta ja sääntelystä.
1.

toteaa, että covid-19-pandemia on tuonut dramaattisella tavalla esiin sen yleisen käsityksen, että kulttuuri voi olla Euroopan sosiaalisen, taloudellisen ja kestävän kehityksen valttikortti. Se on kuitenkin myös paljastanut kulttuurialan ja luovien toimialojen todellisuuden. Koska kulttuurialan ja luovien toimialojen käsite on epätarkka ja jako julkisesti rahoitetun tai tuetun taiteen ja kulttuurin ja taloudellisesti itsenäisten kulttuurialan ja luovien alojen toimijoiden välillä on yhtä epäselvä kuin kyseisten alojen rajat, tässä lausunnossa kiinnitetään huomio ennen kaikkea alan toimijoihin, joiden julkiselta sektorilta saama tuki on lähtökohtaisesti olematonta tai hyvin vähäistä. Lähes kaikissa maissa kulttuurialan ja luovien toimialojen toimijoista suuri osa on pieniä yrityksiä, riippumattomia taiteilijoita ja muita luovien toimialojen vapaita ammatinharjoittajia. Kyseessä on haavoittuva ja usein epävarma ala ja myös yksi pandemiakriisistä eniten kärsineistä aloista, kuten AK on korostanut vuosien 2020–2025 painopisteistä antamassaan päätöslauselmassa.
kehottaa Euroopan komissiota ja kaupunginjohtajien energia- ja ilmastosopimuksen sihteeristöä vahvistamaan paikallisten asiantuntijoiden ryhmää (Group of Practitioners) ( 6 ) edelleen ja tekemään siitä avoimemman julkistamalla sen kokoonpanon. Tällainen ryhmä on tärkeä resurssi, jonka avulla on mahdollista varmistaa, että kaupunginjohtajien energia- ja ilmastosopimusta koskevassa päätöksentekoprosessissa noudatetaan alhaalta ylöspäin suuntautuvaa logiikkaa ja että paikallis- ja alueyhteisöjen tarpeet ymmärretään asianmukaisesti. Euroopan komissio voisi harkita korkeatasoisen koulutuksen järjestämistä asiantuntijoita varten nykyisten kokousten yhteydessä ja niitä täydentämään. Tällaisissa koulutustoimissa keskityttäisiin erityisesti pienistä yhteisöistä olevien ammattilaisten avustamiseen, ja niitä voitaisiin järjestää kaupunginjohtajien energia- ja ilmastosopimuksen tiedeyhteisöryhmään (Academia corner) kuuluvien tieteentekijöiden tuella.
16.

korostaa, että kaikissa EU:n jäsenvaltioissa on kohteita, jotka Unesco on luokitellut maailmanperintökohteiksi eli kohteiksi, joilla on kulttuurin ja luonnon kannalta erityisen merkittäviä ominaispiirteitä. EU:n 27 jäsenvaltiossa on 381 maailmanperintökohdetta, kun niitä on maailmanlaajuisesti 1 121.
1.

pitää tervetulleena ja tarpeellisena Euroopan komission 7.12.2018 julkaisemaa kertomusta metsästrategian toimeenpanosta. Sen perusteella komitea katsoo, että metsästrategia on osoittautunut käyttökelpoiseksi eri politiikanaloja yhteen sovittavaksi välineeksi. Strategian painopistealueiden valinta on osoittautunut onnistuneeksi ja tavoitteissa on pääsääntöisesti edistytty. Vielä enemmän on kuitenkin mahdollista saavuttaa jatkamalla johdonmukaista toimintaa unionin jäsenvaltioissa, alue- ja paikallistasolla sekä ulkosuhteissa.
1.

toteaa, että afrikkalainen sikarutto (ASF) on uhka ja haaste paikallis-, alue-, valtio- ja EU-tasolla ja että siksi on välttämätöntä, että Euroopan alueiden komitea alue- ja paikallisyhteisöjen edustajana Euroopan unionissa ottaa aiheeseen kantaa ja on mukana mobilisoimassa kaikkia sidosryhmiä torjumaan tätä erittäin vaarallista virusta.
50.

muistuttaa, että Turkki on ollut ehdokasmaa vuodesta 1999 ja että liittymisneuvottelut käynnistettiin vuonna 2005. Komitea toteaa, että maan lähentyminen EU:hun on viime vuosina heikentynyt ja että oikeusvaltioperiaatteen ja perusoikeuksien ja -vapauksien noudattamisessa on havaittu vakavia suunnanmuutoksia. Komitea katsoo, että Turkin on nyt arvioitava, aikooko se jatkaa ja miten vuonna 1987 jäsenyyshakemuksella valittuun suuntaan.
3.

korostaa, että teollisuus on elintärkeä tekijäEuroopan alueiden ja kuntien sekä niiden kymmenien miljoonien työpaikkojen kannalta, jotka se tarjoaa. Sen toimintaympäristö on jo alan ominaisluonteen vuoksi maailmanlaajuinen, ja kauppa on merkittävä kasvun vauhdittaja ja tuo mukanaan sekä hyötyjä että haasteita.
16.

tähdentää kulttuuriperinnön eurooppalaisen teemavuoden 2018 merkitystä tärkeänä aloitteena ja on tyytyväinen siihen, että Euroopan komissio on ilmoittanut sen arvioinnista. Komitea painottaa tässä yhteydessä, että kulttuuriperinnön eurooppalaisen teemavuoden 2018 myönteisiä vaikutuksia on edelleen vahvistettava tulevina vuosina toteutettavilla jatkotoimilla. Tämän on heijastuttava myös erilaisiin tukiohjelmiin tulevassa monivuotisessa rahoituskehyksessä, jotta edistetään eurooppalaisen kulttuuriperinnön tunnetuksi tekemistä vuoden 2018 jälkeen.
35.

katsoo edelleen, että tulevassa talousarviossa tulisi painottaa tuloksia. Komitea vastustaa EU-varojen ja EU:n talouspolitiikan koordinoinnin välisen yhteyden osalta ajatusta, että koheesiopolitiikka olisi mukauttamisen sijaan eurooppalaiseen ohjausjaksoon nähden vain toissijainen, sillä koheesiopolitiikalla on oma oikeutuksensa, joka on vahvistettu EU:n perussopimuksissa. Lisäksi jos yhteydestä on tarkoitus tehdä toimivampi sisällyttämällä koheesiopolitiikka kansallisiin uudistusohjelmiin, kyseiset ohjelmat on suunniteltava EU-tasolta lähtien uudella tavalla niin, että alueellinen ulottuvuus sekä kumppanuuteen perustuva ja hajautettu lähestymistapa säilyvät (1). AK on myös vakuuttunut siitä, että jotta voidaan tehostaa eurooppalaista ohjausjaksoa ja edistää siihen sitoutumista paikallistasolla, on ehdottoman välttämätöntä, että paikallis- ja alueviranomaiset osallistuvat järjestelmällisesti eurooppalaiseen ohjausjaksoon kumppaneina ottaen huomioon EU:n jäsenvaltioiden eri hallintotasojen nykyinen toimivaltajako ja toimivaltuudet (2).
8.8

Tässä yhteydessä on aiheellista korostaa, että eräiden syrjäisimpien alueiden ansiosta EU:ssa on trooppisia ja subtrooppisia metsiä. Nämä aarniometsät ovat ainutlaatuinen laboratorio tieteellistä tutkimusta, erikoistumista ja innovointia varten (esimerkiksi lääkealan tutkimus ja kasviuutteiden hyödyntäminen). Biologinen monimuotoisuus syrjäisimmillä alueilla käsittää lähes 80 % Euroopan biologisesta monimuotoisuudesta ja on oleellinen maapallon ekologisen tasapainon kannalta. Paikallis- ja alueviranomaiset ovat tämän mittaamattoman arvokkaan aarteen vaalijoita, ja niiden on saatava asianmukaista tukea sen hoitamisessa ja säilyttämisessä.
34.

on samaa mieltä siitä, että strateginen tiedonanto on tehokas väline terrorismin ja ääriliikkeiden torjunnassa ja kyberrikollisuudelta suojautumisessa. Komitea katsoo, että on tarpeen pikaisesti suojata EU ja sen kumppanimaat ulkoisen disinformaation vaikutuksilta. Disinformaation tarkoituksena on heikentää identiteetin, turvallisuuden ja vakauden kannalta keskeisten poliittisten ja yhteiskunnallisten järjestelmien uskottavuutta;
48.

on samaa mieltä Itämeri-strategian täytäntöönpanoa ja haasteita käsittelevästä Euroopan komission arviosta ja tuo esiin, että Itämeri-strategiaa varten perustettiin vuonna 2016 Euroopan aluekehitysrahaston (EAKR) hallintoviranomaisten verkosto. Verkoston tarkoituksena on löytää keinoja tarjota tehokkaampaa rahoitustukea Itämeri-strategian täytäntöönpanoa varten. Vastaavia verkostoja on perustettu myös muita rahastoja varten. Tämä on esimerkki hyvästä käytännöstä, jota voitaisiin soveltaa myös muissa makroaluestrategioissa. Toinen esimerkki hyvästä käytännöstä on alue- ja kaupunkiverkostojen osallistuminen Itämeri-strategiaan.
4.

muistuttaa, että unionissa on 362 saarta, joilla asuu yli 50 ihmistä. Yhteensä asukkaita on 17,7 miljoonaa (joista 3,7 miljoonaa asuu syrjäisimmillä alueilla). BKT henkeä kohden on noin 79,2 prosenttia unionin keskiarvosta (vuoden 2010 luku). Merkittävä osa saarista kuuluu edelleen vähemmän kehittyneisiin alueisiin.
6.

toteaa, että muuttoliike ja kehitysyhteistyöpolitiikat ovat tiiviisti sidoksissa toisiinsa. Tämä yhteys on ollut keskeisellä sijalla keskusteluissa, joita on käyty vuoden 2015 jälkeisestä YK:n kehitysyhteistyöohjelmasta, josta tehtiin päätös New Yorkissa syyskuussa 2015. Muuttoliikkeen tehokasta ja inhimillistä hallintaa on pidettävä ohjelman onnistuneen toteuttamisen kannalta ratkaisevan tärkeänä. AK on täysin tietoinen turvallisen, laillisen ja sääntöjenmukaisen muuttoliikkeen tarjoamista eduista ja mahdollisuuksista muuttajille sekä alkuperä-, kauttakulku- ja tulomaille. Se myös korostaa, että on tärkeää ottaa maahanmuuttajayhteisöt mukaan alkuperämaidensa kehittämiseen. Komitea on tietoinen myös sääntöjenvastaisen muuttoliikkeen kielteisistä vaikutuksista muuttajiin sekä alkuperämaiden velvoitteesta ottaa vastaan kansalaisiaan takaisinotto- ja palauttamismenettelyissä EU:n palauttamisdirektiivin ja kansainvälisten välineiden mukaisesti.
2.

Komitean jäsenet näkevät yhteiskunnan muuttuvan. Eurooppalaisten vaatimustaso on nykyisin aiempaa korkeampi, ja heidän koulutustasonsa on aiempaa parempi. Tämän johdosta he yhä useammissa tapauksissa päättävät itse elämänsä suunnasta, pyrkivät parantamaan elämänlaatuaan ja ovat yhä kiinnostuneempia osallistumaan yhteiskunnallisesti merkittävien kysymysten ratkomiseen. Samaan aikaan olemme paikallis- ja aluehallinnossa selvillä siitä, että eurooppalaisten intressit tässä suhteessa saattavat olla hyvin erilaisia.
Viimeaikainen kriisi on osoittanut, että sisämarkkinoiden toiminta saattaa olla vaarassa ja rahoitusalan pirstoutuminen on yhä suurempi uhka. Sellaisen pankin kaatuminen, joka on suhteellisen suuri verrattuna kansallisen pankkisektorin kokoon, tai pankin kaatumista seuraava kansallisen pankkisektorin osan kaatuminen voi altistaa kansalliset talletussuojajärjestelmät mittaville paikallisille häiriöille Euroopan parlamentin ja neuvoston direktiivissä 2014/49/EU säädetyistä lisärahoitusmekanismeista huolimatta. Kansallisten talletussuojajärjestelmien altistuminen mittaville paikallisille häiriöille voi myötävaikuttaa pankkien ja valtion väliseen kielteiseen yhteyteen, heikentää talletussuojan yhdenmukaisuutta ja heikentää tallettajien luottamusta sekä johtaa markkinoiden epävakauteen.

Viimeaikainen kriisi on osoittanut, että sisämarkkinoiden toiminta saattaa olla vaarassa ja rahoitusalan pirstoutuminen on yhä suurempi uhka. Sellaisen pankin kaatuminen, joka on suhteellisen suuri verrattuna kansallisen pankkisektorin kokoon, tai pankin kaatumista seuraava kansallisen pankkisektorin osan kaatuminen voi altistaa kansalliset talletussuojajärjestelmät mittaville paikallisille häiriöille Euroopan parlamentin ja neuvoston direktiivissä 2014/49/EU säädetyistä lisärahoitusmekanismeista huolimatta, ellei kyseisen direktiivin mukaisia kansallisia talletussuojajärjestelmiä ole otettu täysimääräisesti käyttöön ja niiden rahoitusta taattu asianmukaisesti. Kansallisten talletussuojajärjestelmien altistuminen mittaville paikallisille häiriöille voi myötävaikuttaa pankkien ja valtion väliseen kielteiseen yhteyteen, heikentää talletussuojan yhdenmukaisuutta ja heikentää tallettajien luottamusta sekä johtaa markkinoiden epävakauteen.
9.

korostaa, että esteettömyydellä on kaikenlaisen matkailutoiminnan sujuvuuden kannalta olennainen merkitys erityisesti ikääntyneille, sillä ennakkoedellytys sille, että he ylipäätään matkustavat on, että he pääsevät matkailukohteisiin ja nähtävyyksiin (hotellit, kylpylät jne.) kestävyysperiaatteiden mukaisilla, mukavilla ja kohtuuhintaisilla liikennevälineillä, jotka on mukautettu matkailijoiden eri ikäryhmien tarpeisiin. Olisikin suotavaa kutsua toimintaan mukaan liikennepalvelujen tarjoajat, kuten lento-, matkustajalaiva- ja linja-autoyhtiöt, rautatieliikenteen harjoittajat ja risteily-yritykset, yhteistyön luomiseksi niiden kesken, jotta varmistetaan intermodaalisuus eri liikennemuotojen välillä niin, että ikääntyneet voivat helposti ja vaivattomasti päästä matkailukohteisiinsa myös syrjäisillä alueilla.
22.

korostaa, että Euroopan komission ja Euroopan investointipankin on tarpeen täsmentää, millainen rooli alueellisilla kehityspankeilla ja muilla rahoituslaitoksilla tulee olemaan investointijärjestelyjen kehyksessä, joka on Euroopan investointiohjelman toteuttamisväline. Alueellisten kehityspankkien tulisi tehdä yhteistyötä Euroopan strategisten investointien rahaston (European Fund for Strategic Investments) kanssa alakohtaisten mutta ennen muuta maantieteellisten investointijärjestelyjen pohjalta;
29.

toteaa, että tutkimus- ja innovointityötä on jatkettava, jotta voidaan edetä viljeltyjen kalojen rehuna käytettävien kalajauhojen ja -öljyjen korvaamisessa. Komitea muistuttaa tässä yhteydessä, että 60 prosenttia vesiviljelytuotannossa käytettävästä rehusta on kasviperäistä ja 80 prosenttia on peräisin kestävistä lähteistä, mikä vahvistaa kestävyysperiaatteiden mukaisuutta alalla, joka kehittyy jatkuvasti täydentääkseen luonnonvaraisten kalojen pyyntiä yhä enemmän ja paremmin. Samaan aikaan kun on tutkittava vaihtoehtoja kalajauhojen ja -öljyjen tilalle, on tärkeää jatkaa näiden tuotteiden teknologista kehittämistä niiden optimoimiseksi ja tuotoksen lisäämiseksi.
9.

on samaa mieltä tarpeesta kumota neuvoston direktiivi 2003/48/EY säästöjen tuottamien korkotulojen verotuksesta (nk. säästödirektiivi), sillä neuvoston direktiivi 2014/107/EU, jolla on muutettu neuvoston direktiiviä 2011/16/EU, kattaa kaikki rahoitustuotteet – myös säästödirektiivissä tarkoitetut –, ja on syytä välttää kahden säädöksen soveltamista rinnakkain.
1.

Vaikka Euroopalla on vahvat voimavarat, koulutuksen saralla on paljon haasteita, joihin on vastattava, jotta Eurooppa 2020 -strategian kunnianhimoiset tavoitteet voidaan saavuttaa. Epävirallisen ja arkioppimisen tunnustamisesta on tehty viime vuosina useita EU:n laajuisia vertailevia analyyseja, joiden avulla on saatu parempi käsitys siitä, miten laajasti aiemmin tapahtuneen epävirallisen ja arkioppimisen tunnustaminen on käytössä.
1.

Viime vuosina käsite ”vihreä” on saanut yhä näkyvämmän aseman poliittisessa päätöksenteossa, kun ympäristöön liittyvistä huolista on tullut laaja-alaisia ja kaikenkattavia. Älykkään, kestävän ja osallistavan kasvun Eurooppa 2020 -strategiassa on määritetty ratkaisevan tärkeäksi siirtyminen vihreään, vähähiiliseen ja resurssitehokkaaseen talousmalliin.
7.

kannattaa yleisten asiain neuvoston lokakuussa 2013 tekemiä päätelmiä, joiden mukaan makroalueiden hallinnointijärjestelmiä on tarkistettava. Komitea suhtautuu myönteisesti Euroopan komission 20. toukokuuta 2014 julkaisemaan raporttiin sekä Euroopan komission 17. kesäkuuta 2014 julkaisemaan tiedonantoon Adrian- ja Joonianmeren aluetta koskevasta Euroopan unionin strategiasta. Komitea on myös neuvoston kanssa samaa mieltä vastuun ja sitoutumisen merkityksestä asianomaisissa maissa. Tässä yhteydessä on vahvistettava asianomaisia alueellisia ja paikallisia toimijoita sekä sidosryhmien selkeää ja pitkäjänteistä sitoutumista. (6) Komitea kehottaa myös ottamaan alueet ja alueiden komitean entistä enemmän mukaan täytäntöönpanovaiheen lisäksi myös koordinointivaiheeseen Euroopan komission tueksi. Komitea on tässä yhteydessä samaa mieltä siitä, että toimintasuunnitelmaan olisi sisällyttävä hallintorakenne, joka perustuu kustakin pilarista vastaaviin ja toimivaltaisista ministeriöistä tuleviin koordinaattoreihin. Komitea korostaa, että koordinaattorit voivat tulla myös aluehallituksista.
7.

kannustaa yhdistämään alhaalta ylöspäin tulevat (bottom up) toimet ja ylhäältä alaspäin (top down) suuntautuva strateginen johtaminen. Paikalliset ja alueelliset toimijat ovat liikkeelle paneva voima digitalisaation kehittämisessä ja hyödyntämisessä. Paikalliset ja alueelliset päätöksentekijät, työntekijät ja asukkaat ovat mahdollistava voimavara edellyttäen, että heillä on tarvittavat tiedolliset ja taidolliset valmiudet sekä positiivinen suhtautuminen digitalisaatioon. Näiden valmiuksien aikaansaaminen on paikallisten ja alueellisten toimijoiden vastuulla. Paikallis- ja aluetason tulisi seurata omaa kehitystään, jotta paikallisista tai alueellisista toimijoista ei tulisi oman kehityksensä esteitä.
44.

Niin kutsuttujen pilvipalvelujen käytöstä tulee yhä tavallisempaa monilla aloilla ja etenkin tietojen suoran varastoinnin alalla. Tässä on kyse siitä, että palveluntarjoaja tarjoaa yrityksille ja organisaatioille tietyn määrän tallennustilaa, johon niillä on pääsy internetin kautta. Eri tyyppisiä internetejä on ollut olemassa noin kymmenen vuoden ajan. Yksi perusajatuksista on, että käyttäjä ei saa huomata mitään eroa siinä, onko tiedosto tallennettu paikalliselle palvelimelle vai sijaitseeko se yksikössä, joka on tuhansien kilometrien päässä.
14.

on tietoinen liuskekaasun teknisistä ja taloudellisista rajoituksista EU:ssa, vaikka viimeaikainen teknologinen kehitys on käynnistänyt nopeasti epätavanomaisten hiilivetyjen kaupallisen tuotannon eräissä osissa maailmaa, erityisesti Yhdysvalloissa, missä liuskekaasua pidetään mullistavana löytönä. Euroopassa ollaan yhä paremmin tietoisia siitä, että Yhdysvalloissa koetun kaltainen buumi on hyvin epätodennäköinen Euroopassa (1). Euroopan epätavanomaisilla hiilivetyvaroilla voidaan korkeintaan kompensoida perinteisen kaasuntuotannon vähentymistä. Rajoitteina ovat osittain erilainen geologia (2), lainsäädäntö ja myös suurempi väestöntiheys. Komitea toteaa, että alalla on tehtävä vielä perusteellisia arviointeja.
3.

kiinnittää huomiota siihen, että vammaisuudelle ei ole yhteistä määritelmää EU:n tasolla ja että käsitteen oikeudellisesta määritelmästä on käyty lukuisia keskusteluja ja sen merkitystä on tulkittu eri tavoin. Vammaisuus on monimutkainen käsite ja monitahoinen kokemus, jonka taustalla on vuorovaikutus henkilön fyysisten ja älyllisten ominaisuuksien ja häntä ympäröivän yhteiskunnan välillä. Sen vuoksi on tarpeen ottaa käyttöön toimintarajoitteisia koskevia käsitteitä.
—

Vertailutaulukosta käy ilmi, että Eurooppa 2020 -strategian laatimiseen liittyvä poliittinen prosessi on saanut parhaimman kokonaistuloksen. Tämä tarkoittaa, että on löydetty käytäntöjä, jotka vastaavat muita paremmin monitasoisen hallinnon indikaattoreita, jotka on laadittu hallinnon laadun arvioimiseksi. Heikoimmat tulokset on saatu vuosituhannen kehitystavoitteiden saavuttamiseen tähtäävän kevätpaketin 2010 monitasoisessa hallinnossa. Avoimuuden puute sidosryhmien osallistumisprosessissa teki tulosten määrittelyn tässä tapauksessa erityisen vaikeaksi ja heikensi niitä. Yleisesti voidaan todeta, että kaikissa neljässä kokonaisuudessa on selkeitä mahdollisuuksia monitasoisen hallinnon parantamiseen. (39)